Diari Oficial de la Generalitat Valenciana


Sumari del DOGV 5718, del 06-03-2008 (2008/2256)

Assumpte civil 001412/2005. Notificació de la sentència a Miramar 97, SL.
-------------------------------------------------------------------------

### Dades del document

Número de DOGV
:   5718

Data del DOGV
:   06-03-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/2256


Data del document
:   01-02-2008

Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Descriptors 

:   * sistema judicial

Assumpte civil 001412/2005. Notificació de la sentència a Miramar 97, SL. [2008/2256]  
En el judici a què es fa referència, s'ha dictat la sentència que té l'encapçalament i la dispositiva que literalment són com segueix:  
«Sentència  
Torrevieja, 12 de març de 2006   
Gloria A. Moxica Pruneda, jutgessa substituta del Jutjat de Primera Instància número 2 dels d'esta ciutat, ha dictat en nom del rei la sentència següent:  
He vist este judici verbal número 1412/2005 de reclamació de quantitat instat per la procuradora senyora Torregrosa Grima, en nom i representació de la Comunitat de Propietaris Edifici Nerea II, assistida pel lletrat senyor Zaragoza Aldeguer, contra Miramar 97, SL, declarada en rebel·lia.  
Dispositiva  
Que mitjançant esta sentència he d'estimar íntegrament la demanda interposada per la procuradora senyora Torregrosa Grima, en nom i representació de la Comunitat de Propietaris Edifici Nerea II, contra Miramar 97, SL, i en conseqüència condemne Miramar 97, SL, a dur a terme a l'edifici Nerea II, siti a Giner de los Ríos, número 18, de Guardamar del Segura, les actuacions següents:  
- Alçar el paviment de la coberta, fins la làmina impermeable al voltant de l'albelló, si més no en un radi de 80 centímetres; netejar correctament la zona i col·locar una làmina impermeable nova soldada del tot com a reforç, amb un radi no inferior a 50 centímetres, i observar-hi la possibilitat d'uns altres trencaments per a poder reparar-los.  
- Fer una prova d'estanqueïtat, posteriorment, abans de col·locar de nou el paviment, amb la qual cosa es verificarà en la coberta si hi ha defectes en unes altres zones no detectats per reparar-los.  
- Reparar tots els desperfectes localitzats després de fer les operacions anteriors i que no s'hagen pogut detectar en l'informe patològic i d'actuació presentat per l'actora.  
- Reparar les humitats en els algeps, escaioles i despreniments menuts en sostre fals.  
Amb condemna expressa en costes a la part demandada.  
Esta resolució no és ferma i s'hi pot interposar un recurs d'apel·lació, que es prepararà de conformitat amb l'article 457 de la Llei d'Enjudiciament Civil, en el termini de cinc dies comptadors des de l'endemà de la notificació d'aquella i davant d'este Jutjat, on se cite la resolució impugnada i es manifeste la intenció de recórrer-hi amb expressió dels pronunciaments que s'hi impugnen.  
Esta és la meua sentència, que pronuncie, mane i firme».  
Atés que es desconeix el domicili o la residència actual de la part demandada, per provisió de 25 d'abril de 2007 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha decidit publicar este edicte en el Diari Oficial de la Comunitat Valenciana per a dur a efecte la diligència de notificació de la sentència al demandat Miramar 97, SL.  
Torrevieja, 1 de febrer de 2008.- La secretària judicial: Purificación Guillamón Ayala.